Kaikki laaksot korotettakoon, kaikki vuoret ja kukkulat -
alennettakoon; koleikot tulkoot tasangoiksi ja kalliolouhut -
lakeaksi maaksi. Herran kunnia ilmestyy: -
kaikki liha saa sen nähdä. Sillä Herran suu on puhunut.
PELASTUKSEN SOFAR 19 Vieraana Gershon Nerel 2/2
Jakov ja Elisheva Damkani
Herramme Jeesuksen armo ja rauha olkoon kanssanne!
Mitä muuta ihminen voi pyytää kuin armoa, joka johtaa rauhaan, -
joka ylittää kaiken ymmärryksen.
Daavid puhuu pojalleen Salomolle: -
"Ole luja ja rohkea ja ryhdy työhön älä pelkää, äläkä arkaile, -
sillä Herra Jumala, minun Jumalani, on oleva sinun kanssasi.
Hän ei jätä sinua eikä hylkää sinua, kunnes olet saanut valmiiksi -
kaikki Herran temppelissä tehtävät työt." (1. Aikak. 28:20)
Uskon, että meidän uskovina tulisi olla -
työkaluja Mestarin käsissä.
Haluamme rakentaa Jumalan valtakuntaa tänä aikana Israelissa.
Meidän tulee toimia. Emme rakenna kivistä ja kullasta, -
vaan julistamme evankeliumia juutalaisille juutalaiseen tapaan.
Jatkamme rakkaan veljen Gershonin kanssa. Tervetuloa!
Minkä tittelin sait Heprealaisesta yliopistosta, tohtori?
- Minulla oli etuoikeus kirjoittaa Jeesukseen uskovien juutalaisten -
eli messiaanisten juutalaisten historia tässä maassa -
vuosilta 1917-1967. Kyse oli oman identiteetin muodostumisesta.
Kuinka kokonaisuus, tämä Jeesukseen uskovien -
yhteisö kehittyi tässä maassa.
Meillä on tällaista ryhmien tutkimusta vain nykyhistoriasta.
Meillä on tietoa, miten seurakunnat kehittyivät muualla.
Minua kiinnosti seurakuntien kehitys Israelin maassa.
Valitsin ajaksi valtion muodostumisen ajan, joka alkoi -
Ottomaanien valtakunnan häviöstä 1917 -
ensimmäisen maailmansodan aikana.
Ison-Britannian imperiumi sai alueen mandaatin muodossa vuoteen 1948.
1948 Israel perustettiin, -
ja siitä edelleen vuoden 1967 kuuden päivän sotaan asti.
Nämä ovat tämän maan kehityksen merkkipaaluja.
Tutkin tämän liikkeen syntyä ja juuria ja miten se kehittyi.
Tällaista liikehdintää oli tässä maassa kansan keskuudessa.
Minua kiinnosti, ketkä toimivat, mitkä voimat ja tekijät toimivat.
- Ketkä sitten toimivat? - Se tässä ihmeellistä onkin.
Täällä oli 1948 operaatio Mercy (suom. Armo).
Se oli juutalaisten uskovien evakuointioperaatio täältä -
Eurooppaan. Tämä tapahtui 1948, juuri ennen valtion perustamista.
- Juutalaiset uskovat siirrettiin. Valitsivatko he itse evakuoinnin?
- Tässä on minun tulkintani.
Käsitykseni on, että anglikaanisen kirkon ja -
muiden kirkkojen välillä vallitsi yhteisymmärrys, -
että juutalaisilla ei pitäisi olla omaa seurakuntaa tässä maassa.
- He halusivat tuoda heidät omiin kirkkoihinsa, -
anglikaanisiin, luterilaisiin, presbyteerisiin, baptisteihin ...
- Kyllä. Heidän mielestään juutalaisten uskovien tuli liittyä -
perinteisiin kirkkoihin eikä heidän tule perustaa omia.
Tämä siksi, kun enää "ei ole juutalaista eikä kreikkalaista!"
Mutta tämä on väärä tulkinta!
- Korvausteologiaa, jossa kirkko ottaa Israelin paikan!
- Ja siksi uskovien juutalaisten tulisi liittyä kirkkoihin.
Tätä tapahtui menneiden 2 000 vuoden aikana.
- Näinhän tapahtui, kun juutalaiset tulivat uskoon ...
- Minun arvioni mukaan noin 120 juutalaista -
evakuoitiin laivalla Haifasta Englantiin.
- Ihmeellistä!
- Todellakin se on ihmeellistä, koska juutalaisten uskovien -
seurakuntien rakentaminen tässä maassa alkoi -
hyvin pienestä yksilöiden joukosta, jotka päättivät jäädä maahan -
huolimatta tästä kutsusta.
He olivat vahvoja raamatullisia sionisteja.
He ymmärsivät, että maan historiassa alkaisi uusi vaihe, -
ja heidän tulisi olla täällä perustamassa uutta sukupolvea.
- He olisivat rakentamassa uutta juutalaista identiteettiä.
- No kyllä, mutta ei se ihan niin suoraviivaisesti mennyt.
Pitää ottaa huomioon törmäys juutalaisen ajattelutavan ja -
kirkon ajattelutavan välillä Raamatun suhteen.
Kysehän on siitä, miten Kirjoituksia ymmärretään.
Kirkot ja niiden käsivartena lähetetyt lähetyssaarnaajat, -
jotka siis edustavat kirkkoja, -
tuovat mukanaan kirkon opin ja periaatteet.
He eivät luovu opistaan ja periaatteistaan.
Juutalaiset haluavat tutkia kaiken ihan alkulähteistä.
Meillä on yksi opinkappale, Jeesus.
Jeesuksen sanat ja opetukset ovat minulle oppi.
Kun Herra sanoo: "Minä olen tie, totuus ja elämä", se on oppi.
En pidä oppina sitä, mitä kirkkoisät ja kirkon viisaat -
ovat päättäneet kirkolliskokouksissa opiksi.
Tällöin heidän periaatteensa ohittavat Raamatun sanan.
- Gershon, haluat siis sanoa, että kaikki kirkkoisien -
2 000 vuoden aikana kirjoittamat tekstit tulisi panna syrjään, -
unohtaa ne kaikki?
Siis sitä on aika paljon ... Meillä ei ole mitään tekemistä -
niiden kanssa, vaan palaamme takaisin juutalaisille juurille -
unohtaen kirkkoisät?
- Mielestäni meillä on yksi aarre, Kirjoitukset.
Hyväksymme Kirjoitukset Mooseksen kirjoista Ilmestyskirjaan.
- Juutalaiset kirjoittivat ne? - Kyllä.
Ei ole tarkoitusta kehittää uusia Kirjoituksia.
Meillä on samat Kirjoitukset.
Kyse on siitä, miten niitä pitäisi ymmärtää.
Minkälaisia selityksiä esitämme uskostamme?
En usko, että meidän tulee automaattisesti hyväksyä -
kirkkojen opin periaatteet.
Monet kirkkojen lähettämät saarnaajat tänäänkin -
ottavat vastaan juutalaisen uskovan, -
mutta ennemmin tai myöhemmin he odottavat tulijan omaksuvan -
tämän uskonsuunnan periaatteet, -
anglikaaniset, kalvinistiset, luterilaiset jne. periaatteet.
Lista on pitkä.
En usko, että meidän pitäisi tehdä näin.
Meidän tulee opiskella Raamatun tekstit ja -
ymmärtää ne Kirjoitusten kielellä, eikä historiallisten -
periaatteiden näkökulmasta.
- Esitit tämän ajatuksen parisen vuotta sitten -
muutamille israelilaisille pastoreille, -
joihin lähetysjärjestöt olivat vaikuttaneet.
He halusivat esittää julkilausuman kaikille Israelin uskoville, -
pastoreille ja seurakuntien vanhimmistoille, -
että jos joku haluaa olla tosi uskossaan, -
hänen pitäisi allekirjoittaa julkilausuma.
Enemmistö allekirjoitti, jotkut vakaumuksessaan vahvat eivät.
Olemmeko tulleet Israelissakin inkvisition aikaan?
Pitäisikö meidän sallia, että yksi henkilö päättää -
ja loput hyväksyvät? Niinkö neuvotaan Uudessa testamentissa?
- Siinä osut suoraan asian ytimeen.
Surullista kyllä, meillä on messiaanisten juutalaisten -
joukossa niitä, jotka pyrkivät korkeaan asemaan, -
"paaveiksi" ja piispoiksi.
He julistavat itsensä oikeaoppisiksi.
He haluavat määritellä, mikä on oikeaoppista ja mikä kerettiläistä.
En usko, että heillä on siihen auktoriteettia.
Heidän ei pitäisi tuputtaa meille kirkkojen muotoja ja painotuksia.
Annan kohta esimerkin muodoista, mutta sitä ennen tärkeä asia: -
meidän ongelmamme on seurakuntien laitostuminen -
perinteisten kirkkojen suuntaan.
Tätä on tapahtunut vuosisatoja.
Sen mukana tulee dogmatisaatio, opin mukaan meneminen.
Seurataan Nikean, Khalkedonin jne. kirkolliskokousten linjoja.
Ovatko ihmiset tietoisia kokousten historiallisesta taustasta?
Tässä nyt tapahtuvassa prosessissa yritetään -
syöttää kirkon periaatteita ja oppeja seurakuntiin.
Esimerkkinä olkoon termin "kolminaisuus" käyttö.
- Pidetäänpä pieni tauko ja palaamme sen jälkeen -
tutkimaan tätä kolminaisuusasiaa, ja muutakin, mitä tapahtuu -
Israelin seurakunnissa.
Olet nyt seurannut ohjelmaa jonkin aikaa.
Ylpeyteni aihe Herrassa on Trumpet of Salvation -palvelutyö, -
joka järisyttää evankeliumilla Israelin juutalaisia ja arabeja.
Olemme olleet 30 vuoden ajan rikkomassa jäätä -
katuevankelioinnissa Israelissa.
Lukematon määrä kansojen pyhiä on kertonut evankeliumia -
juutalaisille juutalaisesta näkökulmasta.
Myös arabit kertovat arabeille heidän näkökulmastaan.
Teimme elokuvan, joka järisytti: "Ristin toinen puoli".
Tulossa on elokuva, joka pohjautuu kirjaani "Why Me (Miksi minä)?"
Lyhyesti sanottuna, ohjelmien tekeminen on kallista.
Tarvitsemme studiota. Autamme köyhiä ja tarvitsevia.
Teemme lähetystyötä paikallisten ihmisten kanssa.
Yritämme saada kirkot ymmärtämään Israelia -
ja tätä ajan hetkeä.
Emme voi tehdä kaikkea tätä ilman teitä. Joten rukoilkaa, -
kysykää Herralta, olisiko tämä työ, johon pitäisi sitoutua.
Me emme lupaa teille mitään siunauksia palkkioksi.
Siunatkaa te Trumpet of Salvationin kautta, koska se on oikein.
Emme yritä puristaa Jumalan kädestä siunauksia itsellemme.
Siunaamme, koska se on oikein.
Jumalan Henki vaikuttakoon halun olla siunauksena Herran työssä.
Rakkautta ja pyhä suudelma! Shalom, shalom!
Jatkamme taas Gershon Nerelin kanssa.
Hän toimii matkaoppaana maassamme ja voin todella suositella häntä.
Aloimme käsitellä kolminaisuuden asiaa ennen taukoa.
Keskustelimme myös eräiden henkilöiden toiminnasta, -
kun he allekirjoittivat tiettyjä julkilausumia.
Gershon, kerropa asiasta tarkemmin. Sinä kaivat asioita syvältä.
Miten tämä liittyy lähetys- järjestöihin, miten ne toimivat -
ja tekevät yhteistyötä Messiaan ruumiin kehittämisessä Israelissa.
2 000 vuoden kristillisyyden jälkeen juutalaisia tulee uskoon.
Tämä ei ole pieni asia.
Olemme tulleet takaisin maahan kuivina luina.
Herran ruumis on alkanut kehittyä.
Kirkon vaikutus ei ole pieni asia tässä maassa.
Kerro näkemyksesi, miten voimme pärjätä nykytilanteessa.
Miten voimme kehittää 2 000 vuoden jälkeen oman identiteettimme?
- Ensiksi meidän tulee ymmärtää, mitä on tapahtumassa.
Analysoidaan ensin, mitä on tapahtumassa.
Israelin kansa sai maalleen poliittisen itsenäisyyden 1948.
- Isolta-Britannialta? - Briteiltä, kyllä.
Uskon, että israelilaiset ja varsinkin Jeesukseen uskovat -
juutalaiset tarvitsevat teologisen itsenäisyyden.
Heillä tulee olla itsenäisyys, vapaus ja Hengen auktoriteetti -
voidakseen Pyhän Hengen kautta tutkia Raamatun sisältöä -
ja tulkita sitä niin kuin me ymmärrämme sitä hepreaksi.
Emme saa automaattisesti kopioida tai kääntää sana sanalta -
sitä, mitä löydämme kirkon periaatteista.
Kirkon periaatteet sisältävät kaikenlaisia asioita, jotka ovat -
poliittisen päätöksenteon, sotien ja voimapolitiikan tulosta.
Ei ole vain oikeutemme vaan myös velvollisuutemme -
tarkastaa kaikki. Meidän ei tule hylätä kaikkia historiallisia -
periaatteita, vaan meidän tulee tarkastaa, ovatko ne -
Raamatun mukaisia vai ei.
Onko jokin tietty sanonta tai määritelmä Raamatun mukainen.
- Tämä liittynee tähän asiaan kolminaisuudesta?
Tästä tulee mielikuva, että pakanoilla olisi kolme jumalaa?
- Haluaisin aivan aluksi painottaa seuraavaa asiaa: -
miksi meidän tulisi käyttää termiä, joka ei ole raamatullinen?
Sitä ei löydy Vanhasta eikä Uudesta testamentista.
On yksi asia sanoa "kolminaisuus" ja toinen sanoa "minä uskon -
Isään, Poikaan ja Pyhään Henkeen".
- Mikä ero niissä on? - Suuri ero!
- Sinä siis uskot Isään, Poikaan ja Pyhään Henkeen? - Ehdottomasti.
Sanojen määritelmiä tulee katsoa tarkemmin.
- Miten tällaista voi katsoa tarkemmin?
- Kun tällainen sana otetaan käyttöön, vaatii aikaa tehdä -
tarkka tekstin analyysi, onko sana todella raamatullinen termi.
Miksi minun pitäisi hyväksyä sellainen automaattisesti?
- Ja se allekirjoitus: -
Sinut heitetään ulos seurakunnasta, jos et allekirjoita dokumenttia.
Sinut erotetaan, jos et seuraa kirkon lähetysjärjestön -
historiallisia periaatteita.
Sen vuoksi meillä on vastuu ymmärtää, mihin me uskomme.
- Meillä on siis näitä henkilöitä vuonna 2012, -
jotka nousevat näitä lähetysjärjestöjä ja -
niiden edustajia vastaan?
- Minun ymmärrykseni mukaan meidän tulee olla vapaita.
Meidän tulee olla itsenäisiä ja pelkäämättä tarkastaa kaikki.
Mikään ei ole opillisesti poissuljettua.
Meillä on vastuu avata asiat ja tarkastaa, mitä ne tarkoittavat.
Emme saa automaattisesti hyväksyä asioita sanomatta mitään.
Pitäisi ainakin tehdä kysymyksiä.
Meillä on Kirjoitukset, Pyhä Henki ja historia.
Voimme tarkastaa ja voimme vertailla.
Automaattisesti emme saa ruveta anglikaaneiksi, luterilaisiksi tmv.
- Gershon, kuulostat todella kriittiseltä tässä asiassa?
- Yhtäältä olen kriittinen, toisaalta olen positiivinen.
Keskityn Herraan Jeesukseen, Pelastajaan.
Keskityn Hänen Sanaansa ja käskyihinsä.
Uskon, että Sanassa on suurin aarteemme, Herra Jeesus.
Hän antoi itsensä. Ilman Häntä -
minulla ei ole sovitusta synneistäni, ei anteeksiantamusta.
Ilman Häntä minulla ei ole valoa maailmassa.
Herrassa Jeesuksessa minulla on kaikki, mitä olen etsinyt.
En tarvitse näitä historiallisia periaatteita ja oppeja.
Minulle riittävät Kirjoitukset, ne tyydyttävät minua.
Haluan tulla Herran luo kuin pieni lapsi.
Niin meitä on jopa käsketty, tulla pienten lasten lailla.
Ellemme tule lasten kaltaisiksi, emme näe valtakuntaa, -
emmekä pääse sinne.
Siinä on kaksi vaihetta. Meidän on tultava lasten kaltaisiksi -
ja seurata taivaallista Isäämme kuin maallista isää, -
ja Herraa Jeesusta, ja pienten lasten lailla olla nöyriä.
Silloin voimme nähdä ja päästä Jumalan valtakuntaan.
Tätä minä etsin, en siis etsi halua tulla "käännytetyksi" -
johonkin uskonsuuntaukseen.
Haluan olla yksilö, joka miellyttää Herraa.
En halua miellyttää ihmisiä tai organisaatioita.
Haluan olla Herran Jeesuksen uskollinen opetuslapsi.
Näin Hän käskee mm. Matteuksen 25. luvussa.
Haluan olla hyvä ja uskollinen opetuslapsi Herran palatessa.
Odotammehan Herran paluuta? Mitä siis meidän pitää tehdä?
Meidän tulee olla uskollisia opetuslapsia.
- Meidän täytyy nyt lopettaa tähän. Luotan, että -
saamme keskustella lisää myöhemmin.
Uskon, että Herramme ruumis kehittyy tässä maassa.
Olemme aloittaneet tuhkasta, nyt olemme alkaneet ryömiä.
Nyt kävelemme, ja kiitos rukoustenne, yhä enemmän -
Messiaan ruumis ottaa muotoa tässä maassa.
Ja kuten Gershon totesi, kyse on uskollisuudesta totuudelle.
Haluan rohkaista tutkimaan Jumalan Sanaa.
Jumalan totuutta tulee etsiä vaeltaessa Jumalan kanssa.
Kyse on oman ristin kantamisesta, oman itsen kieltämisestä -
ja elämisestä Jumalan kunniaksi.
Nettisivumme on siis www.trumpetofsalvation.org
Hanki kirjani "Why Me?"
Juutalaiset ovat tuottaneet dvd-elokuvan Jeesuksesta.
Tämä kannattaa hankkia ja jakaa ystävien kanssa.
Joka kolmas kuukausi ilmestyy uutiskirje, jonka voi myös tilata -
nettisivultamme www.trumpetofsalvation.org
Israelin matkan retkillä Gershon on upea retkiopas.
Kirjoittakaa meille, niin välitämme viestit hänelle, -
ja tiedossa on todella mahtava retki Raamatun totuuksissa.
Pysykää vahvoina ja rohkeina Herrassamme Jeesuksessa.
- Gershon, kiitos paljon! - Kiitos.
- Toivottavasti saamme keskustella lisää ystäviemme kanssa.
Haluatko olla osa Jumalan lopun ajan suunnitelmaa?
Haluatko olla mukana Jumalan koskettaessa Israelin juutalaisia?
Liity Trumpet of Salvation -järjestön toimintaan.
Tule ja ole osa maata!
Opi kertomaan evankeliumia juutalaisesta näkökulmasta -
juutalaisille ihmisille.
Kutsumme sinut järjestömme kouluun.
Opit todistamaan juutalaisille.
Saat vahvaa Raamatun opetusta ja tietoa Israelin historiasta -
ja nykypäivän Israelista. Opit koskettamaan juutalaisten -
sydäntä viestillä Jeesuksesta.
Otat myös osaa juutalaisille ensin -kampanjaan.
Voit hyödyntää oppimiasi taitoja käytännössä, -
kun osoitat kaduilla Jumalan rakkautta Hänen kansalleen.
Olet osa Israelin ja koko maailman uskovien perhettä.
Heillä on sama näky kuin sinulla.
Solmitte elämän kestäviä yhteyksiä.
Tietenkin tulet näkemään Israelin nähtävyyksiä -
ja opit niiden todellisen hengellisen merkityksen -
Raamatun ja Jumalan näkökulmasta.
Voit olla 18- tai 80-vuotias ja viipyä viikon tai 3 kuukautta.
Takaamme, että Trumpet of Salvation on elämääsi muuttava kokemus.
Jos haluat vain matkailla, mahdollisuuksia on paljon, -
mutta jos haluat tulla Israeliin tekemään historiaa, -
Trumpet of Salvation on sinua varten.
Evankeliumi juutalaisille juutalaiseen tapaan.
Suomennos: TV7